OpenLLM-France/wikimedia huggingface dataset:
# Universitat Nacional de Ruanda

La Universitat Nacional de Ruanda (kinyarwanda Kaminuza nkuru y’u Rwanda, francès Université nationale du Rwanda) era la més gran universitat de Ruanda. Era situada a la ciutat de Butare i va ser creada en 1963 pel govern en cooperació amb la Congregació dels Dominics de la Província de Quebec (Canadà). El seu fundador i primer rector fou el pare Georges-Henri Lévesque. En 2013, junt amb totes les institucions públiques d'ensenyament superior de Ruanda, es van fusionar en la nova Universitat de Ruanda.
Quan es va establir, la UNR tenia tres divisions, 51 estudiants i 16 professors. La universitat va patir greus fites durant el genocidi ruandès i va haver de tancar el 1994, fins que es va tornar a obrir a l'abril de 1995. En aquest moment es va introduir l'anglès com a mitjà d'instrucció juntament amb el francès. En 2011 tenia uns 11.000 alumnes.

## Antics professors

* François Bart, geògraf francès
* Pierre Crépeau, antropòleg quebequès
* Bernard Lugan, historiador francès
* Jean Damascène Nduwayezu, escriptor i polític
* Augustin Ngirabatware, polític
* Jean Damascène Ntawukuriryayo, polític
* Emmanuel Ntezimana, historiador
* François Woukoache, realitzador camerunès

## Antics alumnes

* Pierre Nkurunziza, President de Burundi
* Bernard Makuza, President del Senat de Ruanda
* Édouard Ngirente, Primer Ministre de Ruanda
* Pasteur Bizimungu, President de Rwanda de 1994 a 2000
* Cyprien Ntaryamira, antic President de Burundi assassinat amb el President Habyarimana Juvenal en 1994
* Domitien Ndayizeye, President de Burundi, 2003–2005
* Dr Pierre Habumuremyi, antic Primer Ministre de Ruanda
* Jean Damascène Ntawukuliryayo, membre del Senat ruandès
* Louise Mushikiwabo, ministra d'afers exteriors de Ruanda
* Vincent Biruta, ministra de medi ambient de Ruanda
* Rose Mukantabana, primera portaveu del parlament ruandès
* Koulsy Lamko, poeta i novel·lista nascut al Txad
* Pauline Nyiramasuhuko, antiga ministra i condemnada pel TPIR

## Referències

* ↑ Annie Lenoble-Bart «La création d'une université nationale rwandaise par les Dominicains (1963)» (en français). In: Missionnaires et Eglises en Afrique et à Madagascar (XIXe- XXe siècles). Brepols [Turnhout (Belgique)], 2015, pàg. 489-501.
* ↑ MacGregor, Karen «A new university, new international leader, new future». University World News, 21-06-2014 [Consulta: 7 abril 2015].
* ↑ Koenig, Ann M. "Rwanda: Reorganization of public higher education underway Arxivat 2015-04-30 a Wayback Machine.". American Association of Collegiate Registrars and Admissions Officers. 9 setembre 2014.
* ↑ «NUR: Facts and Figures». Arxivat de l'original el 2012-04-28. [Consulta: 14 agost 2018].
# Universitat de Califòrnia a Santa Cruz

La Universitat de Califòrnia a Santa Cruz (UC Santa Cruz o UCSC) és una universitat de recerca pública situada a Santa Cruz, Califòrnia. És un dels deu campus de la xarxa de la Universitat de Califòrnia i la que es troba més a prop de Silicon Valley. Ubicada al sud de San Francisco, al límit de la comunitat costera de Santa Cruz, el campus s'estén al llarg d'unes 810 hectàrees de turons boscosos amb vistes a l'oceà Pacífic i a la Badia de Monterey.
Fundada l'any 1965, UC Santa Cruz va néixer amb la intenció de promoure una educació avançada i interdisciplinària, mètodes d'ensenyament innovadors i l'arquitectura contemporània. El sistema de col·legi major consta de deu petits col·legis que es van crear com a variacions del sistema de col·legis universitaris d'Oxbridge.
L'UC Santa Cruz està classificada, segons la Carnegie Classification of Institutions of Higher Education en la categoria "R1: Universitats doctorals – Molt alta activitat en recerca". És membre de l'Associació d'Universitats Americanes, l'aliança més prestigiosa d'universitat de recerca dels Estats Units i Canadà.

## Referències

* ↑ Kerr, Clark. The Gold and the Blue: A Personal Memoir of the University of California, 1949–1967, Volume 1. Berkeley: University of California Press, 2001, p. 273–280. ISBN 9780520223677.
* ↑ «Carnegie Classifications Institution Lookup». Center for Postsecondary Education. Arxivat de l'original el 22 de juliol 2020. [Consulta: 21 juliol 2020].

## Enllaços externs

* Lloc web oficial (anglès)
# Unió Esportiva Tona

La Unió Esportiva Tona és una club de futbol català de la vila de Tona a Osona. Va ser fundat l'any 1956.

## Història

L'equip es va fundar l'any 1956, però, no va ser dins que l'any 1972 va començar a participar en lligues de futbol regionals de Catalunya, quan es va inscriure a Segona Regional, categoria que aleshores era el sisè nivell de la piràmide del futbol espanyol. Durant la major part de la seva història va romandre entre la 2a i la 3a regional.
L'any 2022 l'equip va aconseguir un històric l'ascens a Tercera Federació, la cinquena categoria del futbol espanyol i l'última a nivell professional, això després de ser campió del seu grup a Primera Catalana.

## Referències

* ↑ «Unió Esportiva Tona» (en castellà). Fútbol Regional Español. [Consulta: 23 gener 2023].
* ↑ «Historia U.E. Tona». U.E. Tona. [Consulta: 23 gener 2023].
* ↑ Pladevall, Antoni. Tona: mil cent anys dʼhistòria. Eumo Editorial, 1990, p. 473. ISBN 978-84-7602-228-3.
* ↑ «La UE Tona podría lograr el ascenso a Tercera RFEF este fin de semana» (en castellà). Golsmedia, 21-04-2022. [Consulta: 23 gener 2023].
* ↑ «FCF | Ricard Farrés fa xalar la UE Tona, a L'Orsai». [Consulta: 16 desembre 2023].

## Enllaços externs

* Web oficial
* Perfil de l'equip Futbolme
# Unió Esportiva Sarrià

La Unió Esportiva Sarrià (UES) és un club d'handbol català de Sarrià de Ter, fundat el 1977.

## Història

El setembre de 1977 va ser aprovat, a la Junta Extraordinària de Socis convocada per ambdues entitats: el Grup Deportiu Nostra Senyora de Montserrat de Sarrià de Ter i l'Agrupació Deportiva i Cultural de Sarrià de Dalt, un acord de fusió dels clubs a fi d'unir esforços per al bé de l'esport del poble.
La Unió Esportiva Sarrià va fundar-se l'11 de maig de 1976, quan diversos membres dels dos clubs (GDNS Montserrat i ADC Sarrià de Dalt) es van començar a reunir per aconseguir l'objectiu d'unificar les dues entitats, tan pel que fa a les seccions esportives com cultural. Cal destacar que entre ambdues comptaven amb un cert clima d'entesa i suport. Seguidament es va temptejar l'opinió del soci. Tot i algunes discrepàncies també hi havia una bona predisposició per estrènyer lligams que gairebé s'havien trencat a causa de la rivalitat esportiva. Un dels primers acords a què es va arribar va ser el de la cessió de jugadors de la secció d'handbol per tal arribar a fites esportives que la categoria de tots dos clubs es mereixia.
Per portar a terme les gestions oportunes encaminades a constituir aquesta Agrupació que Sarrià de Ter sempre havia desitjat es va crear una comissió integrada per membres de totes dues entitats, a més dels dos presidents. Un dels primers projectes d'aquesta comissió va ser gestionar la construcció d'un pavelló poliesportiu per cobrir les necessitats esportives que havia d'ocasionar la unió d'un nombre tan elevat d'esportistes i activitats. Una altra va ser la de redactar uns estatuts per a la nova entitat, a més de pensar la nova denominació i dissenyar-ne l'emblema.

## Referències

* ↑ BRUGADA, Josep (coord.). Sarrià de Ter. El Paper de la història. Girona: CCG Edicions, Desembre, p. 533. ISBN 84-96766-01-2.
* ↑ «Unió Esportiva Sarrià». Enciclopèdia de l'esport català. Barcelona: Grup Enciclopèdia Catalana.
* ↑ «Cinquanta anys d'handbol a Sarrià de Ter». Parlem de Sarrià, 53, Abril-Maig-Juny 2005, pàg. 1-24. ISSN: 1139/9732 [Consulta: 15 setembre 2017].
* ↑ Constans, A. «Al habla con don José Mir Fábrega, presidente del Grupo Deportivo Nuestra Señora de Montserrat» (en castellà). Los Sítios, 11-09-1976, pàg. 12 [Consulta: 6 febrer 2018].
* ↑ «Posible fusión del ADC Sarriá de Dalt y GDNS de Montserrat» (en castellà). Los Sítios, 03-04-1976, pàg. 22 [Consulta: 6 desembre 2017].

## Enllaços externs

* Unió Esportiva Sarrià - Lloc web oficial
# Turiaçu

Turiaçu és un barri de la Zona Nord del municipi de Rio de Janeiro.
Limita amb Rocha Miranda, Irajá, Vaz Lobo, Madureira i Oswaldo Cruz
El seu IDH, l'any 2000, era de 0,812, el 79 millor del municipi de Rio.

## Història

El nom del barri ve de la suma de les paraules indígenes TURY o TORY, "Facho", i AÇÚ, "gran, extens"; significant "el fogaréu", o el "fogaréu feito de sapê". (foguera feta amb palla)
En la regió, travessada per la carretera del Otaviano - el comerciant Otaviano José da Cunha, que tenia el seu establiment al Largo do Otaviano -, quedava l'Engenho do "Vira-Mundo", l'últim gran fabricant de sucre morè i aiguardent, després de la decadència de l'Engenho de Portela.
Amb la inauguració del Ferrocarril Melhoramentos do Brasil (actual línia auxiliar), va ser instal·lada l'estació de Turiaçu el 1898, actualment abandonada i només utilitzada com a punt de parada dels trens.
Actualment és un petit barri, on predominen les residències. S'estén entre la línia fèrria i el morro del Sapê. Travessat per les línies de transmissió d'energia de la Light, el barri de Turiaçu té grans pedreres abandonades en el morro del Sapê i, la indústria de productes d'alimentació Fábrica de Biscoitos Piraquê que queda en el carrer Leopoldino d'Olivera; a més de la Parróquia Santa Rita de Cássia. Està dintre de la zona d'influència del centre de comerç i serveis de Madureira.

## Localització

El barri de Turiaçu forma part de la regió administrativa de Madureira. Els barris integrants d'aquesta regió administrativa són: Bento Ribeiro, Campinho, Cascadura, Cavalcanti, Engenheiro Leal, Honório Gurgel, Madureira, Marechal Hermes, Osvaldo Cruz, Quintino Bocaiúva, Rocha Miranda, Turiaçu i Vaz Lobo.
La denominació, delimitació i codificació del barri va ser establerta pel Decret Num. 3158, de 23 de juliol de 1981 amb alteracions del Decret Num. 5280, de 23 d'agost de 1985.
Pel fet de ser un barri petit, és poc conegut pels carioques, sent confós com a part del barri de Madureira.
En el barri es localitza una favela anomenada Morro del Turiaçu.
En el barri es localitza un dels principals fabricants de galetes del país, la Piraquê.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Vega de Espinareda

Vega de Espinareda (en gallec, A Veiga de Espiñareda) és un municipi de la comarca de El Bierzo, de la província de Lleó, a la comunitat autònoma de Castella i Lleó. Inclou els nuclis de:
* San Pedro de Olleros
* Valle de Finolledo
* Sesamo
* Espinareda
* Espino
* San Martín de Moreda
* Moreda
* Burbia

## Demografia

Evolució demogràfica :
| 1991 | 1996 | 2001 | 2004 | 2007 |
| 3192 | 3123 | 2837 | 2705 | 2560 |
# Vega Baja (Puerto Rico)

Vega Baja és un municipi de Puerto Rico localitzat al centre de la costa nord de l'illa, també conegut amb els noms de Ciudad del Naranjal i Ciudad del Melao Melao. Limita pel nord amb l'oceà Atlàntic; pel sud amb els municipis de Morovis i Corozal; per l'est, amb el municipi de Vega Alta; i per l'oest amb el municipi de Manatí. Forma part de l'Àrea metropolitana de Sant Juan-Caguas-Guaynabo.
El municipi està dividit en 14 barris: Algarrobo, Almirante Norte, Almirante Sur, Cabo Caribe, Ceiba, Cibuco, Puerto Nuevo, Pugnado Adentro, Pugnado Afuera, Quebrada Arenas, Río Abajo, Río Arriba, Vega Baja Pueblo i Yeguada.

## Referències

* ↑ Martínez-Vergne, 1992, p. 40.
* ↑ Grupo Editorial EPRL «Municipio de Vega baja» (en castellà). Enciclopedia de Puerto Rico. Fundación Puertoriqueña de las Humanidades, 14-06-2015 [Consulta: 28 juny 2015].
* ↑ «American FactFinder». Oficina del cens dels EUA. [Consulta: 28 juny 2015].

## Bibliografia

* Martínez-Vergne, Teresita. Capitalism in Colonial Puerto Rico: Central San Vicente in the Late Nineteenth Century (en anglès). University Press of Florida, 1992. ISBN 978-0-8130-1110-3.

## Vegeu també

* Casa Alonso
* Central San Vicente

## Enllaços externs

* Directori de Municipis, Vega Baja Arxivat 2015-06-30 a Wayback Machine. a la web oficial de l'Estat Lliure associat de Puerto Rico (castellà)
# Vega de Infanzones

Vega de Infanzones és un municipi de la província de Lleó, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 889 | 864 | 863 | 856 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Variable W Ursae Majoris

Un estel variable W Ursae Majoris és un estel binari eclipsant amb un període molt curt comprès entre unes hores i un dia. En aquest tipus de variables les components formen una binària de contacte, compartint el material de les capes exteriors. A través del coll que uneix ambdós estels existeix transferència de massa i calor entre les dues components, que tendeix a igualar-los en temperatura. La força gravitatòria distorsiona els estels, que no tenen forma esfèrica sinó de "gota". Els mínims primari i secundari són pràcticament iguals i existeix una contínua variació de la lluentor al llarg de l'òrbita sense que estigui clarament definit el començament i el final de l'eclipsi. El prototip d'aquest grup de variables és l'estrella W Ursae Majoris, a qui deuen el seu nom.
Inicialment les variables W Ursae Majoris es van dividir en dues subclasses (Tipus-A i Tipus-W), una tercera subclasse va ser afegida en 1978 (Tipus-B), i una quarta en 2004 (Tipus-H):
* Tipus-A. Els dos estels són més calents que el Sol —tipus espectrals A o F— amb períodes compresos entre 0,4 i 0,8 dies. Un exemple és l'estel ε Coronae Australis.
* Tipus-W. Els estels són més freds que en el grup anterior —tipus espectrals G o K— i els seus períodes més curts, entre 0,22 i 0,4 dies. La diferència entre les temperatures efectives de les components és menor de diversos centenars K. Un exemple és W Ursae Majoris.
* Tipus-B. La diferència entre les temperatures superficials dels dos estels és major de 1000 K.
* Tipus-H. Relació entre les masses de les dues estrelles q > 0,72, sent q = (massa de l'estel secundari)/(massa de l'estel primari). Posseeixen un moment angular addicional. Un exemple és SV Centauri.

## Principals variables W Ursae Majoris

| Nom | Magnitud aparent | Període (dies) | Tipus espectral |
| γ Doradus | 4,23 - 4,27 | ? | F0V-F5 |
| ε Coronae Australis | 4,74 - 5 | 0,5914 | F2 |
| AA Ceti | 6,2 - 6,7 | 0,5361 | F2 |
| S Antliae | 6,4 - 6,92 | 0,6483 | A9Vn |
| AW Ursae Majoris | 6,83 - 7,13 | 0,4387 | F0-F2 |
| EM Cephei | 7,02 - 7,17 | 0,8062 | B1Ve |
| HT Virginis | 7,06 - 7,48 | 0,4077 | F8 |
Font: Variables of W Ursae Maioris type (Alcyone)

## Vegeu també

* Estrella binària
* Estrella binària de contacte
* Estrella binària espectroscòpica

## Referències

* ↑ «W Ursae Majoris star. The internet Encyclopedia of Science». Arxivat de l'original el 2009-02-11. [Consulta: 18 gener 2019].
* ↑ Binnendijk, L. «The W Ursae Majoris Systems». SAO/NASA ADS Astronomy Abstract Service. p. 36.
* ↑ Csizmadia, Sz.; Klagyivik, P. «On the properties of contact binary stars». Astrophysics. pp. 1001-1005.
# UL 1577

UL 1577 és una normativa dels EUA creada per l'organització UL en l'àmbit de la seguretat elèctrica i més concretament en la secció dels requeriments a aplicar als aïlladors o acobladors optoelèctrics. Normes similars dintre la UE hi ha la IEC 60747-5 i VDE 0884-10.

## Contingut

* Fig.1 Exemple de dispositiu opto-acobladorAquesta norma apliquen a aïlladors òptics, també anomenats opto-acobladors que tenen la funcionalitat de proveir una transferència unidireccional de senyal amb aïllament elèctric. Les tensions al circuits implicats no han de ser superiors a 100V ac o dc.
* Els requeriments cobreixen propietats d'aïllament entre els circuits a separar elèctricament.
* Fig.2 Símbol d'un opto-acobladorValors a aplicar :
| Tipus de dispositiu | Tensió d'assaig Vrms | Condicions |
| estàndard | 2500V | durant 1 minut |
| alt aïllament | 6000V | durant 1 minut |

## Referències

* ↑ «Standards Catalog» (en anglès). https://standardscatalog.ul.com.+[Consulta: 11 octubre 2017].
* ↑ «Difference between Single Protection and Double Protection in UL1577 - Digital Isolators Forum - Digital Isolators - TI E2E Community» (en anglès). https://e2e.ti.com.+[Consulta: 11 octubre 2017].
* ↑ «[https://web.archive.org/web/20210923150932/https://pdfserv.maximintegrated.com/en/an/AN5993.pdf UNDERSTANDING THE SAFETY CERTIFICATION OF DIGITAL ISOLATORS]» (en anglès). http://pdfserv.maximintegrated.com. Arxivat de l'original el 2021-09-23. [Consulta: 11 octubre 2017].
* ↑ «Understanding isolator standards and certification to meet safety requirements» (en anglès). http://download.ni.com.+[Consulta: 11 octubre 2017].

## Vegeu també

* Seguretat elèctrica
* IEC 60747-5
# UMF Grindavíkur

El Knattspyrnudeild Ungmennafélag Grindavíkur, també conegut com a UMF Grindavíkur, és un club de futbol islandès de la ciutat de Grindavík.

## Història

El club va ser fundat el 1935. Ascendí per primer cop a primera divisió l'any 1994. El seu principal títol és la Copa de la Lliga guanyada el 2000. A més fou finalista de Copa l'any 1994.

## Palmarès

* Copa de la Lliga islandesa de futbol:
** 2000

## Referències

* ↑ «Iceland Final League Tables 1912-1998». rsssf.com. [Consulta: 9 abril 2017].
* ↑ «Iceland - List of League Cup Finals». rsssf.com. [Consulta: 9 abril 2017].
* ↑ «Iceland - List of Cup Finals». rsssf.com. [Consulta: 9 abril 2017].
# Vanessa Viana i Méndez

Vanessa Viana Méndez (Sabadell, Vallès Occidental, 16 de novembre de 1981) és una jugadora de bàsquet i de corfbol catalana.
Formada en el bàsquet al Club Natació Sabadell, hi va participar en categories territorials. La temporada 2006-07 va debutar a la Lliga Femenina 2 amb el Club Bàsquet Olesa i posteriorment va jugar al Club Bàsquet Santa Rosa de Lima Horta, Club Bàsquet Femení Sant Adrià i Club Bàsquet Femení Cerdanyola. Des de l'any 2009 va tornar a la pràctica del corfbol, anteriorment ho havia fet amb el Club Korfbal Cerdanyola la temporada 2005-06. Com a jugadora del Club Korfbal Vacarisses, va guanyar una Lliga Nacional el 2010 i va disputar competicions europees. Internacional amb la selecció catalana de corfbol en setze ocasions entre 2005 i 2011, va proclamar-se campiona de campiona de l'European Bowl 2005. També va participar al Campionat d'Europa de 2006 i al Campionat del Món de 2011, aconseguint la quarta posició.

## Palmarès
### Clubs

* 1 Lliga Catalana de corfbol: 2009-10

### Selecció catalana

* 1 European Bowl de corfbol: 2005

## Referències

* ↑ «Vanessa Viana i Méndez». Enciclopèdia de l'esport català. Barcelona: Grup Enciclopèdia Catalana.
* ↑ «Moltes cares noves a la plantilla del primer equip del Club Bàsquet Femení Cerdanyola» (en castellà). Cerdanyola Info, 10-06-2009. [Consulta: 8 novembre 2020].
* ↑ «Tres jugadors del CK Cerdanyola participen en l'Europeu de Korfbal». Cerdanyola Info, 13-04-2006. [Consulta: 8 novembre 2020].
* ↑ Justribó, Joan. «Operació Europa» (en castellà). Mundo Deportivo, 28-10-2005. [Consulta: 17 novembre 2020].
* ↑ «La selecció catalana de korfbal, quarta en el mundial de la Xina - 05 nov 2011». El Punt Avui, 05-11-2011. [Consulta: 8 novembre 2020].

## Enllaços externs

* Fitxa de Vanessa Viana Méndez - IFK (anglès)
* Fitxa de Vanessa Viana Méndez - IFK (anglès)
* Fitxa de Vanessa Viana Méndez - FEB Arxivat 2020-11-14 a Wayback Machine.
# Vanessa Siré i Caramés

Vanessa Siré Caramés (Barcelona, 1977) és una jugadora de waterpolo, ja retirada.
Formada al CE Mediterrani, va guanyar sis Lligues espanyoles, tres Copes de la Reina, set Campionats de Catalunya, així com també va disputar competicions europees. Internacional amb la selecció espanyola de waterpolo en vint-i-sis ocasions entre 1997 i 2000, va competir-hi als Campionats d'Europa de 1997, aconseguint el quart lloc. Entre d'altre distincions, va rebre la medalles de serveis distingits de bronze (2000) de la Reial Federació Espanyola de Natació.

## Palmarès

* 6 Lligues espanyoles de waterpolo femenina: 1993-94, 1994-95, 1995-96, 1996-97, 1997-98, 1998-99
* 3 Copes espanyoles de waterpolo femenina: 1996-97, 1997-98, 1998-99
* 7 Campionats de Catalunya de waterpolo femení: 1993-94, 1994-95, 1995-96, 1996-97, 1997-98, 1998-99, 1999-00

## Referències

* ↑ «Vanessa Siré i Caramés». Enciclopèdia de l'esport català. Barcelona: Grup Enciclopèdia Catalana.
* ↑ González, Elvira. «Las españolas hacen historia» (en castellà). Mundo Deportivo, 23-08-1997. [Consulta: 19 maig 2020].
# Vermillion (Dakota del Sud)

Vermillion és una població dels Estats Units a l'estat de Dakota del Sud. Segons el cens del 2000 tenia 9.765 habitants.

## Demografia

Segons el cens del 2000, Vermillion tenia 9.765 habitants, 3.647 habitatges, i 1.801 famílies. La densitat de població era de 984,4 habitants per km².
Dels 3.647 habitatges en un 25,8% hi vivien nens de menys de 18 anys, en un 37,5% hi vivien parelles casades, en un 9,2% dones solteres, i en un 50,6% no eren unitats familiars. En el 34,1% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,9.
Per edats la població es repartia de la següent manera: un 17,5% tenia menys de 18 anys, un 36,2% entre 18 i 24, un 24,5% entre 25 i 44, un 13,4% de 45 a 60 i un 8,4% 65 anys o més.
L'edat mediana era de 24 anys. Per cada 100 dones de 18 o més anys hi havia 89,9 homes.
La renda mediana per habitatge era de 24.095 $ i la renda mediana per família de 40.109 $. Els homes tenien una renda mediana de 28.180 $ mentre que les dones 20.975 $. La renda per capita de la població era de 13.909 $. Entorn del 16,2% de les famílies i el 26,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vermillion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Vermillion». American Fact Finder. Oficina del Cens dels Estats Units, 12-01-2010.